Source: https://www.sirijus.com/ivadas-apie-dieviskaja-tiesa-2/
Timestamp: 2020-02-22 20:48:13+00:00

Document:
﻿ Įvadas. Apie Dieviškąją Tiesą Sirijus
Įvadas. Apie Dieviškąją Tiesą
2007 m. birželio 24 d.
Mes ateiname vėl ir vėl ne tam, kad pateiktume naują Tiesą, o tam, kad jūs prisimintumėte tą Senąją Tiesą, kurią žinojote seniai, bet pamiršote, nes per daug panirote į materialumą. Ir štai dabar atėjo laikas prisiminti savo Ištakas ir į jas sugrįžti. Mes džiaugiamės, kad, nepaisant daugelio jus atitraukiančių materijoje faktorių, visgi pakankamas kiekis individų išreiškia susidomėjimą mūsų Mokymu. Yra daug kitų, kaip jums atrodo, madingų mokymų, kurie siūlo jums susipažinti su daugeliu dalykų ir juos nagrinėti. Tačiau, jeigu neturėdami išankstinio nusistatymo išnagrinėsite mūsų siūlomą Tiesą ir palyginsite ją su tais mokymais, kurie gausiai siūlomi dvasinėje rinkoje, tai suprasite tik viena – tai yra ta Tiesa, kuri su jumis buvo visada. Tai ta Tiesa, kurios jūs mokėtės senojoje Lemūrijoje ir Atlantidoje, visose kada nors Žemėje egzistavusiose praeities ir dabarties Misterijų Mokyklose.
Jums siūlomame Mokyme nėra nieko naujo, išskyrus viena: šis Mokymas skirtas jus sugrąžinti atgal į Aukščiausiąją Realybę. Šio Mokymo dėka jūs turite pradėti kylantį ciklą, kylančią spiralę, kuri jus pakels iš materijos ir leis jums sugrįžti į tą pasaulį, iš kur jūs kažkada nusileidote į materiją. Jūs turite prisiminti savo Ištakas ir savo paskirtį. Turite suprasti tą paprastą tiesą, kad nėra jūsų pasaulyje to, kas galėtų jums būti gyvenimo prasmė. Todėl, kad jūsų pasaulis sukurtas laikinai, tam laiko periodui, kai jūs turite pereiti savo pamokas ir subręsti.
Atėnė Paladė,
2009 m. gruodžio 22 d.
Aš tarnauju Dieviškajai Tiesai ir tikiuosi perduoti jums dalelę savo ištikimybės Dieviškajai Tiesai.
Yra jūsų gyvenime kažkas daugiau negu tai, kas jus supa fiziniame plane. Ir visuomenės išsivystymo bei kolektyvinės sąmonės lygį galų gale lemia tai, koks šioje visuomenėje požiūris į amžinas, nepraeinančias vertybes. Yra jūsų gyvenime tai, kas yra nepraeinantis. Pavyzdžiui grožis, Meilė, harmonija, ramybė… Ir šių nepraeinančių vertybių eilei priklauso Dieviškoji Tiesa.
Visais laikais Dieviškąją Tiesą žmonės skirtingai suvokdavo ir traktuodavo. Buvo nuopuolio laikai, panašūs į tuos laikus, kuriais gyvenate dabar, kai žmonės užmiršdavo apie Dievą, apie nepraeinančias vertybes. Buvo klestėjimo laikai, kai atgimdavo menai ir žmonės vėl įgydavo jų pačių viduje esančią dvasios didybę.
Taip buvo šalyje, kur mane gerbdavo kaip Dievybę prieš daugelį tūkstančių metų. Aš mačiau šios šalies klestėjimą. Tuo metu iškildavo šventyklos ir mane nuoširdžiai garbino. Vėliau viskas ėjo link nuosmukio.
Tie nedaugelis žmonių, kurie ir toliau saugojo ištikimybę Dieviškajai Tiesai, nustojo būti visuomenės gerbiami. Visuomenė pradėjo sekti ne pačios geriausios elgsenos pavyzdžiais. Ir tie orientyrai, kurie pradėjo dominuoti visuomenėje, galingą šalį privedė prie nuopuolio.
Taip ir jūsų pasaulyje. Bet situacija tampa sudėtingesnė todėl, kad dėl greitų komunikacijų ir didelio ryšių tarp šalių išsivystymo tie pavyzdžiai, kurie užkariauja sąmonę vienoje ar keliose šalyse, po kurio laiko išplinta po visą pasaulį.
Ir labai liūdna, kad tokius didelius pasiekimus komunikacijų vystymosi srityje žmonija panaudoja ne dvasios vystymuisi, o kūno ir visos kūną pamaloninančios industrijos vystymuisi.
Visuomenė, kuri negerbia pranašų, visuomenė, kuri nesivadovauja Amžinąja Tiesa, pasmerkta laipsniškam nuopuoliui ir išmirimui.
Aš žinau, apie ką jums kalbu. Ir kaip Karminės Valdybos narys aš labai susirūpinusi dėl planetoje susiklosčiusios situacijos. Kaip mes matome, kiekvienam amžinam, Dieviškajam, pavyzdžiui bet kurioje žmogiškosios veiklos srityje, kad ir su kuo tai būtų susiję, tenka šimtas nedieviškų pavyzdžių ir pasireiškimų.
Aš nuliūdusi. Ir mano liūdesys nežino ribų…
Šiandieną aš atėjau, kad kreipčiausi į tas sielas, kurios išpažįsta Dieviškąją Tiesą. Dieviškajai Tiesai nėra religinių užtvarų nei nacionalinių barjerų. Tie žmonės, kurie savo širdyse išpažįsta Dieviškąją Tiesą, išsibarstę po visas Žemės rutulio šalis. Į jus aš šiandieną kreipiuosi.
Dar yra laiko ir jūs galite kažką padaryti, kad kaip galima daugiau šviesių sielų būtų išgelbėta iš audringų gyvenimo vandenų ir iš pragariškos liepsnos, kuri šen ir ten užsiliepsnoja Žemėje ir suryja nekaltas sielas.
Aš prašau jūsų pamaitinti pasaulį tobulais, Dieviškaisiais, pavyzdžiais, kurie priklauso įvairioms meno rūšims. Aš prašau jūsų imtis visko, kas nuo jūsų priklauso, kad jaunimas gautų įsivaizdavimą apie tai, kas nuostabu.
O, Aš, Tiesos Deivė, atsiklaupiu prieš jus. Aš negaliu padaryti to, ką galite padaryti jūs, tie, kurie dabar esate įsikūnijime. Aš maldauju jūsų padaryti viską, kas jūsų jėgoms.
…Prašau, nepalaikykite per sunkiu darbu skirti laiko, likusio iki metų pabaigos, maldos praktikai. Mums reikalinga energija tam, kad užlopytume skyles, kurios šen ir ten atsiranda subtiliajame Žemės planetos plane. Mums reikalinga jūsų pagalba.
Valdovas Hilarionas,
…mes vėl ir vėl ateiname ir kiekvieną kartą bandome jums duoti nedidelę dalį Dieviškosios Tiesos tokiu būdu, kad kiekvienas žmogus sugebėtų suprasti kažką sau ir panaudotų tai savo gyvenime.
Mes nepavargstame ateidami ir laikas nuo laiko duodami žinių, kurios, atrodytų, jau duotos, tačiau kiekvieną kartą atsiranda keletas žmonių, kurie atranda sau kažką nauja. Ir dėl tų keleto žmonių galima ateiti ir duoti žinių. Todėl, kad ta Tiesa, kuri tampa pasiekiama keleto žmonių sąmonei, per jų sąmonę laikui bėgant sugeba apimti pasaulį.
Labai daug yra žmonių, kuriems pačios paprasčiausios tiesos yra nepriimtinos. Tiesos, kurios jau niekam nekelia abejonių. Pavyzdžiui, tokia: „Pamilk savo artimą, kaip save patį.“ Arba tokia: „Nelinkėk artimam blogo.“
„Nepavydėk.“ „Nevok.“ „Nesvetimauk.“ „Nežudyk!“
Atrodytų, kad šios tiesos neturėtų kelti abejonių. Tačiau viskas, kas aplink jus vyksta, viskas, apie ką skelbia jūsų masinės informacijos priemonės, yra kaip tik tų faktų, prieštaraujančių šioms Tiesoms, atspindys. Išeitų, kad tiesos egzistuoja pačios sau, o žmogiškoji visuomenė gyvena pati sau, pagal savo įstatymus ir pagal savo nuožiūrą.
Kaip manote, ar šių dvejopų standartų, kurie susiję su mintimis ir jausmais, egzistavimas atitinka Dievo Valią?
Guan In,
Viskas, kas dabar egzistuoja išoriniame pasaulyje, atitraukia jus nuo Tiesos, esančios jūsų širdyje. Atsitraukite į širdies tylą, pajuskite ramybę ir amžinybės palaimą. Iš šio taško jūs pajėgsite įgyti teisingą požiūrį į viską, kas jus supa išoriniame pasaulyje.
Numylėtasis Kuthumi,
2007 m. birželio 26 d.
Tik jausdami Dieviškąją Meilę jūs sugebate suvokti Tiesą. Tai – įstatymas, kuris nepažeidžiamai veikia apsikeičiant energijomis tarp oktavų. Ir tada, kai jaučiate baimę, abejones ir kitus netobulus jausmus, nesugebate suvokti viso Dieviškosios Tiesos tobulumo. Ir priešingai, jeigu jums pavyks išauginti savyje šį besąlyginės Dieviškosios Meilės jausmą, tai galėsite sužinoti didžiulę Tiesą, paslėptą vienoje frazėje. Ši frazė daugumai žmonių nieko nereikš, bet jums ji atvers visą Dieviškosios Tiesos pilnumą, nes jūs gavote raktą jos atidengimui – Dieviškąją Meilę savo širdyje. Todėl nesistenkite siekti žinių, stenkitės išsiugdyti savyje Dieviškąją Meilę. Jūsų tobulėjimas Dievuje neįmanomas, jei nesugebėsite išsiugdyti savyje šios Dieviškosios Meilės savybės.
Džvalas Kulas,
Svarbiausia jums yra surasti vidinį sąskambį su Dieviškuoju pasauliu. Tada, kai jūsų širdies kompasas veikia, jums nebaisūs jokie iliuzinio pasaulio gundytojai. Jūsų širdis žino Tiesą. Ir tada, kai esate apimtas besąlyginės Meilės jausmo viskam, kas jus supa, būtent būdami šios būsenos sugebate įžvelgti Tiesą. Gaudykite šiuos džiaugsmingus jūsų gyvenimo momentus. Dievas juos duoda jums. Ir tuo momentu, kai jus apima besąlyginė Meilė viskam, kas gyva, galite sau užduoti klausimą ir iš savo Aukščiausiojo Aš gausite atsakymą.
2005 m. balandžio 15 d.
Visi didieji žmonijos Mokytojai, kiekvienas savo kalba ir remdamasis savo vidiniu supratimu, mokė vienos ir tos pačios didžiosios Tiesos apie tai, kad viskas yra Dievas ir šis Dievas yra bet kurio daikto, esančio šiame išreikštame pasaulyje, viduje.
Taigi Dievas yra ir jūsų viduje. Ir kai ši Dieviškoji Tiesa pagaliau užvaldys žmonijos daugumos sąmonę ir kiekvienas žmogus atsigręš į šį Dievą, esantį jo paties viduje, tai išreikštas pasaulis, ši išreikšta iliuzija nustos egzistavusi. Ir žmonija ir visa Žemė pereis į aukštesnį energetinį lygį ir egzistuos kituose, subtilesniuose kūnuose.
Viešpats Šiva,
2011 m. birželio 21 d.:
Ir pradėti reikia nuo savęs. Nuo savo asmeninių tarpusavio santykių su Dievu, esančiu jūsų viduje. Tada, kai nustatote savo asmeninius tarpusavio santykius su vidiniu Dievu, jūsų gyvenimas pradeda keistis…
Tai labai paprasta tiesa. Ir ši tiesa tokia paprasta, kad nei viena jūsų pasaulyje egzistuojanti politinė jėga ar organizacija šios tiesos rimtai nenagrinėja. Būtent, kad situaciją planetoje gali pakeisti per patį trumpiausią laikotarpį, žmonės rimtai nesvarsto.
Valdovas Morija,
2011 m. birželio 26 d.
…nėra jūsų gyvenimuose nieko svarbesnio nei sekti Dievo Valia ir paklusti Dievo Valiai.
Kai ši paprasta Tiesa užvaldo žmogiškąją būtybę, visuose būties planuose gali kurti stebuklus.
Esate apriboti materijos ir joje veikiančių įstatymų tik tol, kol nepakylėjate savo sąmonės ir nepereinate į Dieviškąjį sąmonės lygį. Šitame sąmonės lygyje išnyksta visi materialaus pasaulio apribojimai ir jūs išsiveržiate į visatos platybes.
Aš ir kiti Pakylėtieji Valdovai bandome jūsų sąmonei pateikti šią paprastą Tiesą. Todėl, kad šis Dieviškosios Tiesos suvokimo procesas yra pats svarbiausias. Kai tik jūsų sąmonė leis manyti, kad yra kitas pasaulis ir šis pasaulis atviras jūsų smalsiam protui, iškart jūsų gyvenime susikurs galimybės, pastūmėsiančios jus į Naują Pasaulį, į naują eksperimentą.
Gautama Buda,
2005 m. kovo 17 d.
…nėra prasmės prisirišti prie žodžių, kuriais apvilkta Tiesa. Mokėkite įvairiuose mokymuose ir religinėse sistemose pažinti Vienintelę Tiesą. Bet neprisiriškite prie žodžių.
Jūsų prisirišimas prie vienos ar kitos sistemos panašus į prisirišimą prie pernykščių lapų.
Mokėkite įžvelgti Tiesos esmę.
Dabar Tiesa duodama per šį pasiuntinį. Mes nežinome, kas bus toliau. Per daug nenuspėjamas pasaulis, kuriame gyvenate. Todėl jums suteikiama kryptis, kaip energija, magnetas, kuris padės ateity, juo vadovaujantis, surasti tiesos kruopelytes, išsibarsčiusias skirtinguose tikėjimuose ir mokymuose.
Nepamirškite to, kad Tiesa viena, bet žmonių sąmonėje ji skirtingai persilaužia ir yra sąlygojama žmonių išsivystymo lygio.
Didysis Dieviškasis Nukreipėjas,
2005 m. balandžio 13 d.
Ir negalvokite, kad iš karto suvoksite visą Dieviškąją Tiesą. Praeis dar kažkiek metų, ir taip sunkiai žmonijos įsisavintą tiesą vėl reikės pakeisti kita tiesa, kuri dar labiau priartins žmogaus protą prie Dieviškosios Tiesos.
Ir šis Dieviškosios Tiesos suvokimo procesas vyks nuolatos.
Iš jūsų pusės bus reikalingas tik nuolatinis noras pažinti Dieviškąją Tiesą, siekti jos pažinimo ir atsikratyti bet kurių dogmų, prie kurių taip greitai prisiriša žmogiškoji sąmonė, jog atsikratyti šių dogmų būna labai sunku ir kartais tai suteikia nemažai skausmo ir sukelia žmogiškos būtybės ego priešiškumą.
Pagalvokite apie tai, jog jausmas, kad turite visą Dieviškos Tiesos pilnumą, iš esmės yra jūsų ego pasireiškimas. Kaip gali ribota sąmonė patalpinti savyje neapibrėžtą Dieviškąją Tiesą?
2005 m. balandžio 26 d.
…neįmanoma sustabdyti Dieviškos Tiesos suvokimo proceso. Šis procesas tęsis, nenutrūkstamas apreiškimas tęsis. Norite jūs šito ar ne, jūsų sąmonės evoliucijos procesas nesustabdomas ir jeigu jūs priešinsitės progresui, tai pagalvokite, ar veiksite pagal Dieviškąjį Įstatymą.
Galingasis Kosmosas,
2005 m. gegužės 3 d.:
2006 m. balandžio 17 d.
…turite veržtis į Dievą, į Dieviškąją Tiesą, o ne tik galvoti apie stebuklus. Nes tik tada, kai savo sąmonėje priartėjate prie Dieviškosios Tiesos, savo gyvenimuose pradedate susidurti su stebuklais.
Patikėkite manimi, Dievas parodys jums visus savo stebuklus reikiamu laiku be jokių jūsų prašymų. Todėl, kad ėjimas į Dieviškąją Tiesą neišvengiamai jus prives prie to, kad gausite stebuklus, jums tik reikės įdėmiai apsidairyti aplink.
Dieviškosios Tiesos ženklai, pasireikšdami stebuklų pavidalu, yra neišvengiami kelyje tų, kas nuoširdžiai veržiasi į Dievą, o ne ieško pigių stebuklų, atliekamų žmonių.
Tada, kai persikraustote į naują butą ar naujus namus, jums iškyla klausimas, ką iš to, kas užgyventa, su savimi pasiimti, o ką kaip nereikalingą šlamštą išmesti. Dabar jūs savo viduje turite padaryti tą patį. Savo būtybės viduje turite įvesti tvarką. Kruopščiai išanalizuoti tas savo tvirtas negatyvias jus aplankančias būsenas ir jų atsikratyti. Tada, kai jūs žinote, į kur veržtis, ir tada, kai žinote, kas jums trukdo, galite pradėti savo judėjimą Keliu į amžinąjį Gyvenimą.
Tačiau daug tų, kurie nesupranta tos paprastos Tiesos, kurią aš dėstau paprastais žodžiais.
Ir labai gaila, kad taip yra. Visiems jums metas pakilti aukščiau, ant aukštesnio evoliucinio laiptelio. O tam jums reikia išmokti suprasti paprastas Tiesas.
Šiva,
2005 m. lapkričio 27 d.
…jūsų siekiai, kurių jūs imatės, iš tiesų neįkainojami. Nes kiekvienas, prabudęs ir galintis priimti Dieviškąją Tiesą, tegul ne visiškai pilnai, bet trokštantis priimti šią Tiesą, yra mums neįkainojamas laidininkas, kristalas-embrionas, per kurį mes galime perduoti naujos sąmonės elementus ir naujus tarpusavio santykius į Žemę.
Todėl priimkite mano padėką visi, kurie siekia, visi, kurie įneša bet kokį, nors ir patį mažiausią, indėlį į bendrą Žemės planetos gelbėjimo darbą.
Jūs galite saugoti savo širdyje siekį ir veikti pagal šiuos siekius savo kasdieniame gyvenime, jūs galite dirbti tuos darbus, kuriems pasiruošusi jūsų sąmonė, jūs galite atnešti bet kokią materialinę ar dvasinę dovaną ant tarnavimo Dieviškajai Tiesai altoriaus. Visas jūsų dovanas mes priimsime su padėka ir padauginsime savo širdyse.
Atėjo metas, kai bet kurį, net nežymų, jūsų veiksmą, nukreiptą į Dieviškosios vibracijos palaikymą jūsų fizinėje oktavoje, mes gausime, išsaugosime ir padauginsime.
Palaimintos jūsų pastangos, palaiminti jūsų siekiai, kad ir į kokią sritį juos dėtumėte.
Jūs negalite neveikti būdami fizinėje oktavoje, jūs negalite neveikti, nes toks laiko reikalavimas ir tokia dabar Dievo Valia.
Saugokite ir didinkite savo Dieviškumą, savo dvasinį pradą. Ir įneškite į savo gyvenimus Dievo, Aukščiausiojo Įstatymo, egzistuojančio šioje Visatoje, garbinimą.
Kiekviena jūsų pastanga bus padauginta daug kartų todėl, kad toks laiko poreikis ir tokia dabar situacija planetoje.
Jeigu kiekvieną dieną medituosite į Dievą ir Dieviškąją Tiesą, tai vis labiau šią Tiesą galėsite išreikšti savo pasaulyje.
Jūsų įsikūnijimo užduotis – duoti galimybę Dieviškajai Tiesai išreikšti save per jus, per visą jūsų būtybę!
…jums vertėtų nedelsiant pradėti imtis žingsnių, kad susigrąžintumėte teisingą sąmonės būseną ir teisingus gyvenimo orientyrus.
Ir tada, kai atrodo, kad jau niekas visame pasaulyje nemiela, kai viskas, kas supa, atrodo priešiška ir nedraugiška, turi atsiverti Kelias ir turi pasirodyti Dieviškoji Tiesa. Ne kažkur už jūsų pačių, jūsų esybės ribų. Tiesa atsiskleidžia viduje. Ir tai iš tiesų panašu į supernovos sprogimą.
KELIAS į Išmintį
﻿Šeima

References: Tiesa 
 tiesa 
 Tiesa 
 Tiesa 
 Tiesa 
 Tiesa